
П Л А Н   А К Т И В Н О С Т И   У Д Р У Ж Е Њ А

Центар за енергетску ефикасност – „ЦЕФИКС“ Вршац

за 2016. годину 
Увод
План рада и активности Центра за енергетску ефикасност – „ЦЕФИКС“ Вршац за 2016. годину мора бити реалан и флексибилан у односу на актуелно стање у друштву и у средини где се планирана активност изводи.

Центар за енергетску ефикасност – „ЦЕФИКС“ Вршац, као струковно удружење стручњака из области екологије и енергетске ефикасности, спроводиће активности у складу са статутарним циљевима.
Улога
Обезбеђење услова за теоријски, практични рад и усавршавање школске и ваншколске омладине и студената,  превасходно незапослених стручњака из области екологије и енергетске ефикасности уз стварање партнерских односа са локалном управом града Вршца, образовним институцијама и организацијама цивилног друштва које се баве екологијом.
План активности
План активности за 2016.-ту годину огледа се кроз испуњење циљева, задатака, пројектованих процедура и активности удружења које су прописане Статутом. Овде треба напоменути да се Статутом пројектоване процедуре и активности подразумевају уколико удружење поседује неопходне услове као што је простор, канцеларијска опрема и опрема за извођење енергетских аудита. Центар за енергетску ефикасност – „ЦЕФИКС“ Вршац ће ангажовати све своје потенцијале и ресурсе како би обезбедио услове неопходне за спровођење статутарних процедура и активности кроз:
· Остварење сарадње у локалној средини - изградња сарадње са локалном управом града Вршца кроз рад и ангажовање у програму „Унапређење и заштита животне средине у општини Вршац“, Школским центром „Никола Тесла“ Вршац, Хемијско-медицинском школом Вршац, Пољопривредном школом „Вршац“ Вршац, Oснoвном шкoлом „Вук Кaрaџић“ Вршац, Oснoвном шкoлом „Joвaн Стeриja Пoпoвић“ Вршац, Oснoвном шкoлом „Oлгa Пeтрoв Рaдишић“ Вршац, Oснoвном шкoлом „Mлaдoст“, Oснoвном шкoлом „Пaja Joвaнoвић“ Вршац, Oснoвном шкoлом „Жaркo Зрeњaнин“ Избиште, Канцеларијом за младе Вршац, удружењима из области екологије и енергетске ефикасности и представницима медија. 
· Остварење сарадње на републичком нивоу - изградња сарадње са Министарством омладине и спорта, Министарством енергетике, развоја и заштите животне средине, Министарством пољопривреде, шумарства и водопривреде, Шумарским факултетом Универзитета у Београду, Машинским факултетом Универзитета у Београду, Електротехничким факултетом Универзитета у Београду, Покрајинским секретаријатом за урбанизам, градитењство и заштиту животне средине, Покрајинским секретаријатом за енергетику и минералне сировине, Покрајинским секретаријатом за образовање, управу и националне заједнице, Факултетом техничких наука Универзитета у Новом Саду, Природно-математичким факутетом Универзитета у Новом Саду, Техничким факултетом „Михајло Пупин“ Зрењанин Универзитета у Новом Саду, организаторима великих еколошких манифестација у Србији, организаторима еколошких кампова.
· Остварење међународне сарадње – стварање и одржавање контакта са сличним организацијама и удружењима, институтима и заводима, удржењима из екологије и енергетске ефикасности, истраживачким институтима, земаља из окружења и земаља чланица Европске Уније.
· Учествовање на конкурсима код домаћих и иностраних институција, фондова, фондација кроз које ће удружење покушати да обезбеди средства за набавку опреме за извођење енергетских аудита.
· Обележавање важних датума везаних за екологију и енергетску ефикасност, као што су: 14. фебруар – Светски дан очувања енергије, 05. март – Дан енергетске ефикасности, последња субота у марту – „Сат за нашу планету“, 10. мај – Дан одрживог развоја, 05. јун – Светски дан заштите животне средине. 
· Медијска презентација удружења зависиће највише од броја и квалитета активности које су планиране за 2016. годину. Највећи део промотивних активности биће објављен на интеренет презентацији удружења, планирана је израда графике, дизајна и промотивних видео материјала.
· Научно-истраживачки рад још увек је условљен немогућношћу извођења мерења услед недостатка опреме, што представља једну од препрека за обављање научно-истраживачког рада.
· Издавачка делатност – уколико се створе услови за научно-истраживачки рад логички след је издавачка делатност обављених радова. Радови ће бити објављени у стручној литератури у земљи и иностранству, али исто тако главни атрибути радова биће презентовани на регионалном нивоу.

Вршац, фебруара 2016. године
